Որքան սաստկացաւ կոռումպացուած բարձրաստիճան պաշտօնատարներու դէմ պայքարը, նոյնքան և աւելի սաստկացաւ Նիկոլ Փաշինեանի և իր թիմին դէմ շղթայազերծուած քարոզչակա՛ն պայքարը՝ այս «հալածեալ»ներու մօտիկ շրջանակներուն և ՀՀԿ-ի համակիրներուն կողմէ։ Քարոզչական պայքարը իր գագաթնակէտին հասաւ և դեռ նոյն թափով կը շարունակուի, երբ նախկին նախագահ Ռոբերտ Քոչարյանը Յատուկ Քննչական Ծառայութեան կողմէ ձերբակալուեցաւ, Մարտի 1-ի արիւնալի դէպքերուն նախօրէին և ընթացքին՝ բանակի ներգրաւմամբ սահմանադրական կարգը խախտելու մեղադրանքով։